Nr. L 106/14 De Europæiske Fællesskabers Tidende 27. 4. 94 KOMMISSIONENS FORORDNING (EF) Nr. 920/94 af 26. april 1994 om overgangsforanstaltninger for forvaltningen af basisarealer i Skotland KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 232/94 (?), særlig artikel 16, og ud fra følgende betragtninger : Ifølge artikel 2, stk. 6, i forordning (EØF) nr. 1765/92 skal der foretages en nedsættelse af det støtteberettigede areal og ekstraordinær udtagning uden godtgørelse, såfremt summen af de arealer, for hvilke producenterne ansøger om støtte, overstiger det regionale basisareal ; basisarealerne for de ugunstigt stillede områder i Skotland og for andre områder i Skotland blev fastsat ved Kommis- sionens forordning (EØF) nr. 845/93 af 7. april 1993 om fastsættelse af de regionale basisarealer, der anvendes i forbindelse med støtteordningen for producenter af visse markafgrøder (?), ændret ved forordning (EF) nr. 3074/ 93 (%) ; de arealer, for hvilke der i det første produktionsår blev indgivet støtteansøgninger for områder, der ikke er ugunstigt stillede, oversteg væsentligt basisarealet ; i den nærmeste fremtid kan der fortsat forventes overskridelser af basisarealet, indtil de nødvendige strukturelle tilpas- ninger har fundet sted med henblik på en bedre overhol- delse af de for reformen opstillede mål; der må derfor findes en løsning, som kan forhindre, at en streng anvendelse af de nugældende bestemmelser ødelægger de skotske landbrugsbedrifters eksistens, men som ikke øger det basisareal, som er det grundlæggende element i reformen vedrørende markafgrøder ; under de foreliggende omstændigheder forekommer den mest hensigtsmæssige foranstaltning at være en overgangsforan- staltning, ved hvilken de i artikel 2, stk. 6, i forordning (EØF) nr. 1765/92 omhandlede sanktioner gradvis indfø- res; en sådan foranstaltning bør kun anvendes for produktionsårene 1993/94, 1994/95 og 1995/96 ; Den Fælles Forvaltningskomité for Korn, Fedtstoffer og Tørret Foder har ikke afgivet udtalelse inden for den af formanden fastsatte frist — UDSTEDT FØLGENDE FORORDNING: Artikel 1 Uanset artikel 2, stk. 6, i forordning (EØF) nr. 1765/92 gælder det, at hvis basisarealet for andre skotske områder end de ugunstigt stillede områder overskrides, anvendes i produktionsårene 1993/94, 1994/95 og 1995/96 hen- holdsvis 10, 20 og 50 % af den forholdsvise nedsættelse af det støtteberettigede areal og den ekstraordinære udtag- ning, medens denne sanktion anvendes 100 % fra produktionsåret 1996/97. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes med virkning fra produktionsåret 1993/94. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 26. april 1994. () EFT nr. L 181 af 1. 7. 1992, s. 12. () EFT nr. L 30 af 3. 2. 1994, s. 7. () EFT nr. L 88 af 8. 4. 1993, s. 27. () EFT nr. L 276 af 9. 11. 1993, s. 1. På Kommissionens vegne René STEICHEN Medlem af Kommissionen